Након његове прве победе на Европском купу на почетку сезоне 2014, Јул је освојио своје прве бодове у Светском Купу у трећем слалому године, трци која је премештена у Бормио, где је заузео 17. место. На истој стази на којој је и дебитовао, Јул је остварио свој пробој. Након што је са стартним бројем 41 прву вожњу завршио на 30. месту (што је значило да је последња особа која се квалификовала за другу вожњу), у другој вожњи је био бржи 4 десетинке од остатка конкуренције, што га је катапултирало на 7. место. Овим резултатом је заслужио да буде члан швајцарског олимпијског тима у Сочију, где се такмичио у слалому. Након 12. места у првој вожњи, дисквалификован је у другој. Након Олимпијаде Јул је отишао на своје прво Јуниорско Светско Првенство, на ком је освојио бронзу у слалому.